[bookmark: _Hlk210833907]2026 йилнинг 2-чорагида Қўшработ туманини ижтимоий-иқтисодий ривожлантириш, аҳоли бандлигини таъминлаш 
бўйича амалга оширилган ишлар юзасидан туман ҳокимининг ҲИСОБОТИ
Қўшработ туманини ижтимоий-иқтисодий ривожлантириш мақсадида 2026 йил 1 ярим йиликда амалга оширилган устувор вазифалар тўғрисида қисқача маълумот берсам.
АСОСИЙ ИҚТИСОДИЙ КЎРСАТКИЧЛАР ВА САНОАТ РИВОЖИ
Туманда асосий иқтисодий кўрсаткичларнинг бажарилиши жорий йилнинг 1-ярим йиллик якуни билан ўтган йилнинг мос даврига нисбатан саноат маҳсулотлари ишлаб чиқариш ҳажми 119,7 фоизга (218,3 млрд.сўм), хизматлар ҳажми 117,2 фоизга (484,2 млрд.сўм), қишлоқ хўжалиги маҳсулотлари ишлаб чиқариш ҳажми 111,7 фоизга (2137,4 млрд.сўм), қурилиш-пудрат ишлари 137,8 фоизга (514,8 млрд.сўм) ўсишига эришилди.
САНОАТ СОҲАСИДА юқори ўсиш суръатлари тоғ-кон саноати (214 %), Қурилиш материаллари тармоғида (220%), металлургия (156%) ишлаб чиқариш тармоқлари ҳиссасига тўғри келди.
1. Тоғ-кон соҳасида “Si Tong Stone” МЧЖ томонидан 19,0 минг куб метр гранит тоши қазиб олинди ва бу кўрсаткич 2025 йилнинг мос даврига нисбатан 7 баробарга ошди.
2. Қурилиш материаллари тармоғида “OQTEPA KARVONI” МЧЖда 20 млн дона Ғишт ишлаб чиқарилиб, бу кўрсаткич 2025 йилнинг мос даврига нисбатан 20 баробарга ошди.
3. Металлурги тармоғида биргина “GLOBAL GEO METALL” корхонасида 12,8 млрд.сўмлик маҳсулот ишлаб чиқарилиб, ўтган йилнинг мос даврига нисбатан 3,8 барорбарга ўсди.
Ҳудудий инвестиция дастури доирасида қиймати 99,6 млрд. сўмлик жами 7 та лойиҳалар амалга оширилиши ҳисобига 25,8 млрд. сўмлик ҳажм қўшилади ва 107 та янги иш ўринлари яратилди.
Масалан, жорий йилда “ZARMARMAR STOUN” МЧЖ корхонаси томонидан қиймати 4,0 млрд. сўм бўлган “Тошни кесиш, ишлов бериш ва пардозлаш” лойиҳаси амалга оширилади 12 нафар фуқаролар бандлиги таъминланиб, қўшимча 1,2 млрд. сўмлик қўшимча ҳажм қўшилди 
ИНВЕСТИЦИЯ ВА ЭКСПОРТ САЛОҲИЯТИ
Ҳудудий инвестиция дастурлари доирасида қиймати 112,2 млрд. сўмлик (9,4 млн. долл)  21 та лойиҳа фойдаланишга топширилиб, 223 та янги иш ўрни яратилди.
Иқтисодиётни ривожлантиришда хорижий инвестицияларни кенга жалб этиш бўйича ишлаяпмиз. Бу борада жорий йилда 135,6 млн.долларлик хорижий инвестицияларни ўзлаштириш ва 50 млн.долларлик 2 та йирик лойиҳаларни ишга туширишни режа қилганмиз. ("Fujian Xinwancheng Investment" МЧЖ ХК--35 млн.доллар, "Samarqand Maite Building Materials" МЧЖ ҚК--15 млн.доллар)
Ўтган 6 ойда 50,5 млн. доллар тўғридан-тўғри хорижий инвестициялар ўзлаштирилиб, белгиланган прогноз режа 177 фоизга (ўсиш 215%) бажарилди. 
Жорий  йилда экспорт ҳажмини 11,6 млн. долларга (ўсиш 138%) етказиш бўйича ишлаяпмиз.
Ўтган 6 ой давомида экспорт кўрсаткичларимизда ҳам ижобий натижалар кузатилиб, 5,6 млн.долларлик маҳсулотлар экспорт қилинди хамда ўтган йилга нисбатан 271 %га бажарилди.
Экспорт таркибини диверсификация қилиш мақсадида:
Туманда асосан мева-сабзавот маҳсулотлари 3,3 млн.доллар, қурилиш материаллари саноати маҳсулотлари 2,2 млн.доллар, ва 0,1 млн.долларлик озиқ-овқат саноати маҳсулотлари экспорт қилинмоқда.
Экспорт бозорларимиз асосан Россия, Туркия, Озарбайжон, Афғонистон, қўшни ва Европа давлатларига тўғри келмоқда.
БАНДЛИК ВА КАМБАҒАЛЛИКНИ ҚИСҚАРТИРИШ:
Туманда йил бошида 3104 нафар ишсиз фуқаро, ишсизлик даражаси 
5,8 фоиз, 872 та оила (4061 нафар аъзоси) камбағаллик даражаси эса 
2,8 фоизни ташкил этган бўлса, тизимли ислоҳотлар натижасида 1 июль ҳолатига 2962 нафар ишсиз фуқаро, ишсизлик 5,3 фоизга, 624 та оила 
(3083 нафар аъзоси) камбағаллик эса 2,1 фоизгача қисқартирилди.
Аҳоли бандлигини таъминлаш бўйича ўтган 1-ярим йиллик режаси 
7974 нафар, амалда 14205 нафар аҳоли ишга жойлаштирлди ва белгиланган режа 178 фоизга бажарилди, шундан;
· Доимий иш ўринларига жойлаштириш режаси 1751 нафар, амалда 
2374 нафар ишсиз аҳолини ишга жойлаштирилди.
· Аҳоли даромадини ошириш режаси 5489 нафар, амалда 10690 нафар аҳолини даромади оширилди.
· Иш ўринларини соядан чиқариш режаси 734 нафар, амалда 
1141 нафар аҳолини иш жойлари расмийлаштирилди.
Бугунги кунда 624 та (3083 нафар аҳоли)камбағал оила реестрга киритилган бўлиб 2,1 фоизни ташкил этмоқда. 
Шунингдек, 2026 йил давомида 618 та (2900 нафар аҳоли) оилани камбағалликдан чиқариш белгиланган. Январь-июль ойлари давомида 
960 та (4 677 нафар аъзолари) оилага 1335 та барқарор бандлик хизматлар кўрсатилиб режа ижроси 245 % га бажарилди.
Шундан;
-Доимий ишга жойлаштирилди 359 нафар (оила аъзоси)
-Дастурлар доирасида кредит ва субсидия, ссуда ажратилди 184 нафар (оила аъзоси) 
-Тадбиркорликка жалб қилинди 776 нафар (оила аъзоси) 
-Касб-хунар ва тадбиркорликка ўқитилди 39 нафар (оила аъзоси) 
Тажрибадан келиб чиқиб, аҳоли даромадларини оширишда биз маҳаллаларни чуқур ихтисослаштириш орқали аҳоли томорқалари, ижара ерларидан самарали фойдаланишга асосий эътиборни қаратаяпмиз. 
Жорий йилда 7 та маҳаллада ихтисослашувни чуқурлаштириб, уларнинг сонини 27 тадан (77%) 34 тага (97%) етказишни мақсад қилганмиз.
Шунга кўра, ўтган 6 ойда:
916 та хонадонга 13,9 млрд.сўмлик имтиёзли кредит;
32 та хонадонга 276,1 млн.сўмлик ссуда ва субсидия ажратилди.
Бюджет тушумлари 6 ойлик режаси 31,4 млрд. сўмга белгиланган 
43,7 млрд. сўм ёки 139 %га бажарилди.
Сизларга туманимизда амалга оширилаётган кенг кўламли ишлар тўғрисида маълумот бериб ўтмоқчиман.
Аввало, Ҳурматли Президентимизнинг 2025 йил 27 декабрдаги “Самарқанд вилоятини ижтимоий-иқтисодий ривожлантиришга қаратилган чора-тадбирларни янада жадаллаштириш тўғрисида”ги 392-сонли қарори асосида туманимизда йирик инфратузилма ва саноат лойиҳалари бошланди.
Ушбу қарор доирасида жами 74,5 млрд. сўм маблағ ажратилди.
Мазкур маблағлар ҳисобидан:
– туманимизда 30 гектар майдонда  гранит ва гранит чиқиндисини қайта ишлашга ихтисослашган қиймати 60,0 млн. долларлик 4 та саноат лойиҳалари ишга тушурилади.
Масалан, жорий йилда "BA DA STONE" корхонаси томонидан тўғридан-тўғри хорижий инвестициялар ҳисобига қиймати 25,0 млн. доллар бўлган гранитни қайта ишлаш лойиҳаси амалга оширилади 100 нафар иш ўринлари яратилади, қўшимча 3,0 млн. доллар экспорт қуввати яратилади.
Лойиҳаларни етарли қувватда ҳамда узлуксиз электр энергияси билан таъминлаш мақсадида 50,0 млрд. сўм маблағ эвазига 10 км 110 кВли ҳаво тармоғи тортилади ва 25 кВАли электр подстанцияси қурилади бу лойиҳани пудратчи ташкилоти аниқланди қурилиш ишлари бошланади.
Лойиҳалар фойдаланишга топширилиши натижасида қўшимча 800,0 млрд. сўмлик маҳсулот ишлаб чиқариш билан бирга 2,5 минг доимий иш ўринлари яратилади. Ушбу корхоналарда ҳар бир ишчи-ходим ўртача 5-6 млн. сўм ойлик иш ҳаки олади.
Шуниндек, Президентимизнинг мазкур қарори асосида 24,5 млрд. сўм маблағ ҳисобига “Қўшработ-Зармитан-Маржонбулоқ” D0-55 (4Р 43) автомобил йўлининг таъмирлаш ишлари бошланди.
Ушбу автомобиль йўли бўйида 100 тадан зиёд хизмат кўрсатиш объектлари ишга тушурилади, 250 нафар фуқаролар бандлиги таъмнланади.
Президентимизнинг 2025 йил 8 октябрдаги “Алоҳида туман (шаҳар) ва маҳаллаларни аҳолининг яшаши ва тадбиркорлик фаолияти билан шуғулланиши учун намунали ҳудудга айлантириш чора-тадбирлари тўғрисида”ги 298-сонли қарори асосида ҳам қатор ишлар амалга оширилмоқда. 
Туманимиздаги 3 та, яъни “Чиммос”, “Урганжи”, “Тегирмоновул” маҳаллаларига “Янги Ўзбекистон” қиёфаси берилди. Ушбу маҳаллалар инфратузилмасини яхшилаш учун  15 млрд. сўм ажратилган. Хозирги кунда Урганжи маҳалласини пудратчи ташкилоти аниқлпнди. Чиммос ва Ғужумсой маҳаллалари лойиҳалари ишлаб чиқилган тез кунда пудратчи ташкилоти аниқланади. 
Ўзбекистон Республикаси Президентининг 2026 йил 5 февралдаги ПҚ-49-сонли “Ҳудудларни янгича ёндашувлар асосида ривожлантириш орқали ахоли даромадини ошириш, баркарор иш ўринларини яратиш хамда камбағалликни қисқартириш чора-тадбирлари тўғрисида”ги қарорига асосан туманимизга 2026 йилда 60,0 млрд. сўм бюджет маблағлари ажратилди.
Ажратилган маблағлар доирасида 33 дона трансформатор, 170 дона темир-бетон устунлар ўрнатилади, 7,3 км электр тармоқлари тортилади, 
12,2 км йўллар асфалтлаштирилади, 24 км пиёдалар йўлаги қурилади, 6 дона ичимлик суви ва суғориш қудуқлари қазилади, 7 км сув тармоқлари тортилади, 38,7 млрд. сўм ҳисобига бошқа инфратузилма объектлари қурилади. 
Натижада, инфратузилма объектлари яхшиланиши ҳисобига 197 та янги тадбиркорлик субъектлари ташкил этилади, 180 та тадбиркорлик субъектларининг фаолияти кенгайтирилади, 1100 тадан ортиқ янги иш ўринлари яратилади, 1,5 минг нафардан ортиқ фуқаролар даромади оширилади.
“Оғир” маҳаллалар Дастури доирасида 7 та, яъни Кувкалла, Жомбуоқ, Қўшработ, Чорлоқ, Қўрғон, Бозоржой, Қоратош маҳаллаларида лойиҳаларни инфратузилма билан таъминлаш учун 2026 йилда бюджет маблағлари ҳисобидан жами 21,0 млрд. сўм ажратилган. Хозирги кунда Жонбулоқ, Чорлоқ, Бозоржой, махаллаларининг пудратчи ташкилотлари аниқланган курилиш ишларини бошлайди. Кувкалла, Қўшработ, Қўрғон, Қоратош махаллалари лойихаси қилинган тез кунда пудратчи ташкилот аниқланади 
Ушбу маблағлар доирасида 32 дона трансформатор, 2963 дона темир-бетон устунлар ўрнатилади, 108,3 км электр тармоқлари тортилади, 16,3 км йўллар асфалтлаштирилади, 1 дона ичимлик суви иншооти қурилади.
Инфратузилма яхшиланиши ҳисобига 137 та тадбиркорлик субъектлари ташкил этилади, 97 та тадбиркорлик субъектлари фаолияти кенгайтирилади, 294 та янги иш ўринлари яратилади, 187 нафар фуқаролар ўзини-ўзи банд қилинади, 631 нафар фуқаролар даромади оширилади.
Инвестиция дастури доирасида 2026 йилда 2 та умумтаълим мактаблари (13, 55-сонли), 6 та тиббиёт муассасалари "Қоратош", "Қийқим", "Пичот", "Янгиқишлоқ", "Тегирмоновул", "Бойпўршли") реконструкция қилиш ишлари бошланган.
“Абу-Даби” жамғармаси ҳисобидан 15 та маҳалла фуқаролар йиғинларидаги 50 км ички йўллар таъмирлаш ишлари бошланди.
2026 йил учун қабул қилинган қарорлар ва дастурлар доирасида ажратилган маблағларни сиз депутатлар билан биргаликда мақсадли ишлатилишини  таъминлашимиз зарур деб биламан, йил якунига қадар:
саноат 117,6 фоизга, қишлоқ хўжалигида 106,3 фоиз, қурилиш ва пудрат ишларида 113,9 фоиз ва жами хизматларда 119,4 фоизга етказилади. 
Бандлик дастури асосида жами 16 163 нафар аҳоли бандлиги таъминланади, шундан 3257 нафар фуқаролар доимий ишга жойлаштирилади, 11376 нафар фуқароларнинг даромади оширилади, 1630 та иш ўринлари соядан чиқарилади. 
Натижада, ишсизлик даражаси 5,3 фоиздан йил охиригача 3,8 фоизга туширилади.
Камбағалликни қисқартириш 2026 йил давомида камбағал оилаларнинг 1910 нафар аъзолари барқарор бандлиги таъминланади. Шундан, 764 нафари доимий ишга жойлаштирилади, 229 нафарига ссуда ва субсидиялар ажратилади, 841 нафари тадбиркорликка жалб қилинади, 
76 нафари касб-ҳунар ва тадбиркорликка ўқитилади.
Натижада, 1112 та камбағал оилаларни камбағалликдан чиқариш чоралари кўрилиб, камбағаллик даражаси 2,8 фоиздан 2,0 фоизга туширилади.

Ўзбекистон Республикаси Президентининг 2025 йил 20 октябр кунидаги “Ахоли ва худудларни фавқулодда вазиятлардан ишончли мухофаза қилиш соҳасини сифат жихатдан янги босқичга кўтариш тўғрисида”ги ПФ-185 сонли Фармони қабул қилинди.
2026 йил 1 январдан бошлаб.
халқ депутатлари туман (шахар) кенгашлари томонидан хар чоракда туман (шахар) хокимларининг ўз худудларида фавкулодда вазиятларнинг олдини олиш борасида амалга оширган ишлар хақидаги хисоботлари эшитилиши белгиланган.
Ўзбекистон Республикаси Президентининг 2025 йил 20 октябр кунидаги “Фавқулодда вазиятлар органлари фаолиятини янада такомиллаштиришга доир чора тадбирлар тўғрисида”ги ПҚ-310 сонли  Қарори қабул қилинди.
Юқоридаги Ўзбекистон Республикаси Президентининг 185-сонли фармони ва 310-сонли қарорлари ижроси буйича Қўшработ туманида қуйидаги ишлар амалга оширилди:
Махаллаларда фавқулодда вазиятлар профилактикасини манзилли ташкил этиш ва уни самарали амалга оширишда "Махалламизни фавқулодда вазиятлардан муҳофазаланган худудга айлантирамиз" шиори остида "профилактика-мухофаза" тамойили асосида қуйидаги ташкилий механизмлар жорий этилди: 
махаллаларда фавқулодда вазиятлар юз бериш хавфини илмий-техник ёндашув асосида жойига чиқиб ўрганишлар ўтказган ҳолда хавф индикаторларига кўра хар бир махаллани "қизил", "сариқ" ва "яшил" тоифаларга ажратилди; 
фавкулодда вазиятлар юз бериш хавфи юқори бўлган ("қизил" ва "сариқ" тоифадаги) махаллаларни мунтазам равишда "хонадонбай" ўрганиб бориш ва муаммоларни бартараф этиш оркали хавф индикаторларини камайтиришга каратилган ишларни махаллалар кесимида профилактика чора-тадбирлари режаларини ишлаб чиқилди;
Қўшработ туман Фавқулодда вазиятлар бўлими ходимлари томонидан 2026 йилнинг шу кунига қадар  жами 316 та  объектлар текширувдан ўтқазилди, улардан 197 таси давлат тасаруфидаги объектлар, 119 таси тадбиркорлик субектларига кирувчи обектлардан иборат. Текширувлар давомида 6643 та бандан иборат ёзма кўрсатмалар берилди. 
Объектларда текширув ва ёнғин профлактик кўриклар даврида 
412 маротаба учрашувлар ташкил этилиб 14200 дан ортиқ фуқароларга ёнғинга қарши йўл юриқлар ва тавсиялар берилди, ҳамда 366 дан ортиқ мансабдор ва ёнғин хавфсизлиги бўйича жавобгар шахсларга ёнғин хавфсизлиги қоидаларини бузганлиги учун мамурий жарималар қўлланилди, ёнғин хавфсизлик талабларини қўпол равишда бузган 74 дан ортиқ бино ва иншоатларнинг иш фаолияти вақтинчалик ёки қисман тўхтатилди.
Текширувлар давомида 403 дан ортиқ носоз электр мослама, агрегат ва электр тармоқларини фойдаланилиши тақиқланди.
Ахоли орасида тарғибот ва ташвиқот ишларини оммавий ахборот воситаларга кенг ёритиш мақсадида 13 маротаба телекурсатувлар, 
12 маротаба радиоэшиттиришлар, 7 маротаба газета ва журналлара мақолалар чоп этилди, 201 маротаба интернет тармоқларида маълумотлар жойлаштирилди.
Туман фавқулодда вазиятлар бўлими ходимлари томонидан ўтган 
6 ой давомида 14408 та ахоли турар жойларининг хонадонларида профлактик текширувлар ўтқазилди ва 16475 нафар фуқароларга ёнғин хавфсизлиги қоидаларига риоя этилиши, ис газидан захарланиш ва газ хаво аралашмасининг чақнаши бўйича тушинчалар берилди.
Ушбу йўналиш бўйича ишлар давом эттирилмоқда.

